Sounds of the Universe

Sounds of the Universe é o décimo segundo álbum da banda inglesa de New Wave Depeche Mode, publicado o 17 de abril do 2009 a través do selo Mute Records. Editáronse tres sinxelos do disco: "Wrong", "Peace" e un dobre cara A formado por "Fragile Tension" e "Hole to Feed". "Perfect" foi ademais lanzado nos Estados Unidos como sinxelo promocional.

Ao igual que no álbum anterior, Playing the Angel, Dave Gahan compuxo novamente tres cancións con Christian Eigner e Andrew Phillpott: "Hole to Feed", "Come Back" e "Miles Away/The Truth Is". "Spacewalker" e a canción extra "Esque" son instrumentais. Martin Gore comparte as voces principais con Grahan en "In Chains", "Peace" e "Little Soul", e canta como voz princial en "Jezebel" e a cara B "The Sun and the Moon and the Stars" do segundo disco do box set de luxo. A cara B "Oh Well" é o primeiro tema composto conxuntamente por Gore e Gahan.

O álbum foi editado por Capitol Records nos Estados Unidos e por EMI no Canadá, sendo a primeira vez que o catálogo da banda era distribuído por EMI dentro de Norteamérica, onde os anteriores traballos foran distribuídos por Sire Records e Reprise Records, que formaban parte do Warner Music Group.

 Listaxe de cancións 

Categoría:Álbums de Depeche Mode
Categoría:Álbums musicais de 2009
Categoría:Álbums producidos por Ben Hillier
Categoría:Álbums de Mute Records